**וייד מנסון בולדווין הרביעי** (באנגלית: **Wade Manson Baldwin IV**; נולד ב-29 במרץ 1996, ג'רזי סיטי, ניו ג'רזי, ארצות הברית) הוא כדורסלן אמריקאי, המשחק בעמדות הרכז והקלע במכבי תל אביב מליגת העל הישראלית ומהיורוליג.

קריירת תיכון וקולג'
-------------------

בולדווין נולד בעיירה מונטגומרי, ניו ג'רזי, למד בתיכון אימקולטה בסומרוויל, ניו ג'רזי, והועבר לתיכון סנט ג'וזף במטוקן, ניו ג'רזי לפני שנתו הראשונה.
כסטודנט שנה ראשונה בקולג' בולדווין פתח 24 מתוך 35 משחקים והעמיד ממוצעים של 9.3 נקודות, 4.1 ריבאונדים, 1.4 חטיפות ו-4.4 אסיסטים למשחק, תוך כדי קליעה של 43.9% מטווח של שלוש נקודות. 
במהלך השנה השנייה שלו, הוא העמיד ממוצעים של 14.1 נקודות, 4 ריבאונדים ו-5.2 אסיסטים למשחק, תוך כדי קליעה של 40.6% מטווח שלוש נקודות 80% מהקו.
ב-28 במרץ 2016, הכריז בולדווין על מועמדותו לדראפט ה-NBA, תוך שהוא מוותר על השנתיים האחרונות שלו בקולג'.

קריירה
------

### ממפיס גריזליס

לאחר שנבחר בדראפט ה-NBA‏ 2016 במקום ה-17 על ידי ממפיס גריזליס, חתם בולדווין על חוזה בקבוצה. במשחקו הראשון בליגת ה-NBA הוא רשם שבע נקודות, חמישה ריבאונדים, שישה אסיסטים, שלוש חסימות ושלוש חטיפות ב-24 דקות בניצחון קבוצתו 102–98 על מינסוטה טימברוולבס. הפעם הראשונה שקלע בולדווין בדו ספרתי היה כשקלע 11 נקודות בניצחון קבוצתו 96–91 על פילדלפיה 76'.

לאחר כמה חודשים מוצלחים עם הגריזליס עבר בולדווין בהשאלה לאיווה וולבס מליגת הפיתוח של ה-NBA. באוקטובר 2017 הגריזליס שחררו את בולדווין, והוא נאלץ לעזוב גם את ממפיס גריזליס וגם את איווה וולבס.

### פורטלנד טרייל בלייזרס

ב-19 באוקטובר 2017 חתם בולדווין בפורטלנד טרייל בלייזרס. תחת הטרייל בלייזרס הושאל בולדווין לטקסס לג'נדס מליגת הפיתוח של ה-NBA למשך עונת 2017/2018.

ב-4 בפברואר עבר בולדווין כחלק מטרייד ל-קליבלנד קאבלירס יחד עם ניק סטאוסקאס ועוד שתי בחירות דראפט עתידיות, עבור רודני הוד. ב-7 בפברואר עברו בולדווין וסטאוסקאס ליוסטון רוקטס. יום אחר כך כחלק מטרייד עבר עם סטאוסקאס לאינדיאנה פייסרס, תמורת שתי בחירות דראפט עתידיות בסיבוב השני ב-2021. יום אחרי שהגיע לקבוצה היא שחררה אותו.

### ראפטורס 905

בפברואר 2019 הצטרף לראפטורס 905 מליגת הפיתוח של ה-NBA.

### אולימפיאקוס

ב-17 ביולי 2019 חתם בולדווין באולימפיאקוס מליגת העל היוונית והיורוליג, שם העמיד ממוצעים של 5.5 נקודות, 1.8 ריבאונדים ו-1.8 אסיסטים למשחק (ביורוליג).

### באיירן מינכן

ב-27 ביולי חתם בולדווין בבאיירן מינכן מליגת העל הגרמנית והיורוליג, שם העמיד ממוצעים של 15.3 נקודות, 3.9 אסיסטים ו-2.9 ריבאונדים למשחק (ביורוליג). בהופעת הבכורה שלו עם באיירן מינכן ביורוליג רשם 18 נקודות, 4 אסיסטים ו-3 ריבאונדים.

### סאסקי בסקוניה

ב-10 ביולי 2021 חתם בסאסקי בסקוניה.

### מכבי תל אביב

ב-30 ביוני 2022 חתם במכבי תל אביב. ב-19 בינואר שבר בולדווין שיא קריירה של 33 נקודות ביורוליג נגד אלבה ברלין בניצחון קבוצתו 87-74. ב-9 לפברואר שבר שיא קריירה שוב עם 38 נקודות בהפסד קבוצתו 86-89 לכוכב האדום.

בסיום עונת 2022/2023 נבחר בולדווין ל-MVP של סדרת הגמר בליגת העל הישראלית, כשמכבי בהובלתו מנצחת את הפועל תל אביב בסדרה בתוצאה 2:1 וזוכה באליפות.

בחודש מרץ 2024 נבחר לשחקן מצטיין החודש ביורוליג עם ממוצעים חודשיים של 18.7 נקודות ו-5 אסיסטים יחד עם מדד יעילות של 20.3.

קישורים חיצוניים
----------------

ויקישיתוף מדיה וקבצים בנושא **וייד בולדווין** בוויקישיתוף
* וייד בולדווין, ברשת החברתית אקס (טוויטר)
* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA
* פרופיל, באתר היורוליג
* פרופיל, באתר ליגת העל הספרדית בכדורסל (בספרדית)

הערות שוליים
------------

1. ↑  אולימפיאקוס מחתימה את בולדווין, באתר היורוליג, 17 ביולי 2019
2. ↑  בסקוניה מחתימה את בולדווין, באתר היורוליג, 10 ביולי 2021

| השחקן המצטיין בגמר ליגת העל בכדורסל |
| --- |
| 

|  |
| --- |
| 2006: וויצ'יץ' • 2007: ביינום • 2008: טאקר • 2009: ארויו • 2009: רנדל • 2011: בלו • 2012: אוחיון • 2013: קלאת'ס • 2014: יבזורי • 2015: רייט • 2016: מונרו • 2017: דייסון • 2018: טיוס • 2019: דיברתולומיאו • 2020: סטודמאייר • 2021: וילבקין • 2022: רגלנד • 2023: בולדווין |

 |